Ορθογραφική απόδοση θεματικών μορφημάτων και παραγωγικών επιθημάτων από παιδιά του Δημοτικού Σχολείου
Creators: name: Τσιρώνη, Παναγιώτα Νικολάου
Publisher: name: Aristotle University of Thessaloniki
Year: 2017
Subjects: Ορθογραφημένη γραφή
Μορφολογική επίγνωση
Θεματικά και παραγωγικά μορφήματα
Spelling
Morphological awareness
Thematic and derivational morphemes

description: Η ικανότητα της ορθογραφημένης γραφής θεωρείται σημαντική για την κατάκτηση του γραπτού λόγου, ενώ η ίδια ορίζεται ως η κωδικοποίηση των γλωσσικών μορφών σε γραπτές μορφές με βάση τα ιδιαίτερα ορθογραφικά στοιχεία της κάθε γλώσσας. Η ικανότητα ορθογραφημένης γραφής αναπτύσσεται σταδιακά και δεν αποτελεί μία έμφυτη ικανότητα. Σκοπός της παρούσας έρευνας αποτελεί η διερεύνηση της ορθογραφικής ικανότητας των μαθητών των τριών τελευταίων τάξεων του Δημοτικού Σχολείου και της επιρροής που ασκεί η μορφολογική επίγνωση στην ανάπτυξή της. Συγκεκριμένα, η μελέτη προσδοκά να αξιολογήσει το επίπεδο της μορφολογικής επίγνωσης των παιδιών και να εντοπίσει το στάδιο ανάπτυξης της ορθογραφικής ικανότητας. Επιδιώκει να αναδείξει τα μορφήματα (θεματικά, παραγωγικά, κλιτικά) για τα οποία χρησιμοποιείται μορφολογική γνώση και να προσδιορίσει τη σχέση ανάμεσα στη μορφολογική επίγνωση και την ορθογραφημένη γραφή του θεματικού και παραγωγικού μορφήματος. Ακόμη, διερευνάται η ύπαρξη ηλικιακών διαφορών και οι διαφοροποιήσεις ανάμεσα στις οικογένειες λέξεων και παραγωγικών επιθημάτων. Η ορθογραφική ικανότητα των μαθητών αξιολογήθηκε με ένα έργο ορθογραφίας για τα θεματικά μορφήματα και ένα έργο για τα παραγωγικά επιθήματα. Για την αξιολόγηση της μορφολογικής επίγνωσης χρησιμοποιήθηκε ένα έργο μορφολογικής επίγνωσης, το οποίο αποτελείται από δέκα κριτήρια, που σχετίζονται με τις διαδικασίες της κλίσης, της παραγωγής και της σύνθεσης και χρησιμοποιεί πραγματικές λέξεις και ψευδολέξεις. Το δείγμα αποτελείται από 234 μαθητές που συνολικά φοιτούν στη Δ΄, Ε΄ και Στ΄ τάξη Δημοτικού. Αρχικά, διενεργήθηκε ποιοτική ανάλυση των λαθών των μαθητών, προκειμένου να αναδειχθούν οι διαφορετικοί τρόποι γραφής και τα διαφορετικά στάδια ανάπτυξης στα θεματικά, παραγωγικά και κλιτικά μορφήματα, ενώ στη συνέχεια πραγματοποιήθηκαν οι απαιτούμενες συσχετίσεις. Στα αποτελέσματα της έρευνας διαπιστώνεται πως οι μαθητές κατέχουν μορφολογικές γνώσεις και είναι σε θέση να τις εφαρμόσουν. Ωστόσο, δεν έχουν αποκτήσει πλήρως το στάδιο της μορφολογικής γνώσης, καθώς εντοπίζονται διαφοροποιήσεις ανάμεσα στα μορφήματα, στις οικογένειες λέξεων και τα παραγωγικά επιθήματα. Τέλος, αναδεικνύεται η αναπτυξιακή πορεία της ικανότητας της ορθογραφημένης γραφής, καθώς εντοπίζονται διαφορές στις ηλικιακές ομάδες
description: The ability of spelling is considered to be important for the conquest of the written language, while it is defined as the coding of linguistic forms into written forms based on the particular spelling elements of each language. The ability of spelling develops gradually and is not an inherent ability. The purpose of the current research is to investigate the students’ spelling ability in the last three grades of primary school, as well as the influence of the morphological awareness in its development. Specifically, the study hopes to assess the level of children’s morphological awareness and to identify the development of the skill of spelling development. It aims to highlight the morphemes (thematic, derivational, and inflectional), which require morphological knowledge, and to identify the relationship between morphological awareness and the spelling of the thematic and derivational morpheme. Moreover, the survey investigates the existence of age differences, as well as differences between word families and derivational suffixes. The students’ spelling ability was evaluated through a spelling task for thematic morphemes and a task for derivational suffixes. In order to evaluate the morphological awareness, was used a task for morphological awareness, that is consisted of ten projects, related to the inflectional, derivational and compositional processes, using real words and pseudowords. The sample consists of 234 students in total, attending the D, E and F class grade. Initially, the qualitative analysis of students' errors was conducted, in order to highlight the different ways of writing and the different stages of development regarding the thematic, derivational and inflected morphemes, and afterwards the required correlations were performed. The results of the survey indicated that students possess morphological knowledge and are able to implement it. However, they do not fully acquire the stage of morphological knowledge, since certain differences were detected between the morphemes, the word families and the derivational suffixes. Finally, the study highlights the developing process of the capacity of spelling, since differences are identified within the age groups.